## Ι. ΕΙΔΙΚΟΙ ΟΡΟΙ

1. Η παροχή των υπηρεσιών διέπεται από τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών.
2. Στην αμοιβή του ΑΝΑΔΟΧΟΥ συμπεριλαμβάνονται κάθε φύσης έξοδα, δαπάνες, αμοιβές προσωπικού.
3. **Η προϋπολογιζόμενη αξία της παρούσας σύμβασης έχει ως εξής:**

Πίνακας εκτιμώμενου προϋπολογισμού

|  |  |  |  |
| --- | --- | --- | --- |
| **ΠΑΡΟΧΗ ΥΠΗΡΕΣΙΑΣ** | **ΤΕΜΑΧΙΑ** | **ΣΥΝΟΛΙΚΟ ΚΟΣΤΟΣ ΧΩΡΙΣ ΦΠΑ** | **ΣΥΝΟΛΙΚΟ ΚΟΣΤΟΣ ΜΕ ΦΠΑ** |
| * Επιθεώρηση κλιματιστικών * Καθαρισμό εσωτερικού στοιχείου και εξωτερικής μονάδας * Καθαρισμό φίλτρων αέρα-περσίδων * Ρύθμιση στάθμης ψυκτικού αέρα * Ρύθμιση ροής αέρα | 4 | 120,96€ | 150,00€ |

1. Οι ποσότητες για κάθε είδος καθορίστηκαν με βάση τις εκτιμώμενες ανάγκες της Δομής και μπορούν να μεταβληθούν (να αυξηθούν, να μειωθούν ή να μηδενιστούν) ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης.
2. Η κατακύρωση της υπηρεσίας θα γίνει στον προσφέροντα τη χαμηλότερη τιμή για το σύνολο των ειδών της υπηρεσίας.
3. Η πραγματοποίηση της υπηρεσίας θα γίνει στη Δομή Φιλοξενίας Ασυνόδευτων Ανηλίκων Ωραιοκάστρου με δαπάνη και μέσα του προμηθευτή, κατόπιν συνεννόησης με τη Δομή. Η υπηρεσία θα ξεκινήσει από την επόμενη ημέρα της κατακύρωσης της στον μειοδότη και θα γίνεται τμηματικά ή άπαξ, κατόπιν συνεννόησης με το γραφείο Μέτοικος.
4. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια ορισμένων ή όλων των ειδών, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
5. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
6. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
7. Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης **εντός τριάντα (30) ημερών** ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής:

• Τιμολόγιο-Παροχής Υπηρεσιών, στο οποίο να αναγράφονται το είδος, η υπηρεσία , η τιμή μονάδας, η συνολική αξία της υπηρεσίας και οι νόμιμες επιβαρύνσεις

• Αποδεικτικό ασφαλιστικής ενημερότητας σε ισχύ (για ασφαλιστικές εισφορές του προσωπικού),

• Αποδεικτικό ασφαλιστικής ενημερότητας της αρμόδιας υπηρεσίας, μη μισθωτών Ε.Φ.Κ.Α., σε ισχύ (αφορά σε πρόσωπα μη μισθωτών , που λόγω ιδιότητας ή σχέσης έχουν υποχρέωση καταβολής ασφαλιστικών εισφορών στον ΕΦΚΑ) Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα της σύμβασης.

1. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.